Lestenes Brāļu kapi

Lestenes Brāļu kapi ir memoriālais ansamblis, kas izveidots visu Otrajā pasaules karā kritušo latviešu leģiona karavīru piemiņai. Tas atrodas Tukuma novada Lestenē. Tikai pēc Latvijas Republikas neatkarības atjaunošanas bija iespējams vienkopus pārapbedīt karavīrus no visas Latvijas. Kapi atrodas pie Lestenes luterāņu baznīcas, un ir daļa no valsts nozīmes kultūras pieminekļa Nr. 6822 "Lestenes luterāņu baznīca un Otrā pasaules kara piemiņas vieta ar Lestenes memoriālu".


Pretī baznīcai atrodas Brāļu kapu piemiņas istaba un leģionāru bunkura ekspozīcija.

 Brāļu kapu izveides vēsture 
1997. gada oktobrī Lestenes pagasta padomes sēdē tika nolemts izveidot piemiņas vietu latviešu leģionā kritišajiem. Tajā pašā gadā Latvijas Brāļu kapu komiteja izsludināja konkursu memoriāla izveidei. Pirmo prēmiju ieguva A. Dumpe, E. Vecumnieks, B. Bērziņa, D. Bērziņš.Bremša L. Lestenes brāļu kapu memoriāls. Nacionālā enciklopēdija

23.04.1998. tika nodibināts Kurzemes Brāļu kapu fonds, kura uzdevums bija ziedojumu vākšana darbu finansēšanai (vadītājs Nikolajs Romanovskis), tajā laikā arī sākās praktiskie piemiņas vietas veidošanas darbi. Pirmā karavīra pārbedīšana notika 08.05.1998. Pārbedīšanas grupu organizēja un darbus vadīja Edgars Skreija. Lestenē ir pārbedītas vairāk nekā 1300 leģionāru mirstīgās atliekas.

Brāļu kapu memoriāla pamatakmens tika iesvētīts 26.05.2000. Lestenes pagasta padome, Kurzemes Brāļu kapu fonds un akmens apstrādes centrs sabiedrība ar ierobežotu atbildību “AKM” 12.07.2000. noslēdza līgumu par kapu memoriāla izbūvi. Liela nozīme memoriāla izveidē bija tā laika Lestenes pagasta padomes priekšsēdētājai Dzintrai Mihailovai, organizācijai “Daugavas Vanagi” – tās savāktajiem ziedojumiem un Latvijas Nacionālo karavīru biedrībai un tās vadītājam N. Romanovskim. Naudu memoriālam ziedoja arī Latvijas valsts un daudzas privātpersonas.

“Mātes Latvijas” pieminekli – granītā un 6 m augstumā – atklāja un iesvētīja 05.11.2000. Visu memoriālo ansambli kopumā atklāja 27.09.2003. Kopš 2009. gada kapu memoriāla īpašnieks ir Tukuma novada dome, apsaimniekotājs un uzturētājs – Irlavas un Lestenes pagasta pārvalde.

 Atsauces 

 Ārējās saites 

 Nacionālā enciklopēdija
 Lestenes Brāļu kapi meklēšanas vienības "Zvaigzne" mājaslapā
 https://enciklopedija.lv/skirklis/174791-Lestenes-brāļu-kapu-memoriāls

Kategorija:Brāļu kapi Latvijā
Bralzu kapi
Kategorija:Latvijas iedzīvotāji Vācijas armijā
Kategorija:Otrā pasaules kara pieminekļi Latvijā